വാത്തികാട്പൂത്തോട്ട ജങ്കാര് സര്വീസ് പുനരാരംഭിക്കുന്നു പൂച്ചാക്കല്: പെരുമ്ബളം വാത്തികാട്പൂത്തോട്ട ജങ്കാര് സര്വീസ് സെപ്റ്റംബര് രണ്ടിന് പുനരാരംഭിക്കും. അരൂര് എംഎല്എ ദലീമ ജോജോയുടെ ഇടപെടലിനെ തുടര്ന്നാണ് അധികൃതര് ഇക്കാര്യത്തില് ഉറപ്പു നല്കിയത്. കഴിഞ്ഞ ജൂണ് പകുതിയോടെയാണ് വാത്തികാട്പുത്തോട്ട സര്വീസ് നടത്തിയിരുന്ന ജങ്കാര് ടെസ്റ്റുമായി ബന്ധപ്പെട്ടാണ് യാഡിലേക്കു പരിശോധനയ്ക്കായി കൊണ്ടുപോയത്. എന്നാല് അറ്റകുറ്റപ്പണിക്കായി ആവശ്യമായ ജങ്കാറിന്റെ പല സ്പെയര് പാര്ട്സുകളും കോവിഡ് പ്രതിസന്ധികള് മൂലം മഹാരാഷ്ട്രയില് നിന്നു ലഭിക്കുന്നതിലെ കാലതാമസത്താലാണ് പ്രവൃത്തികള് പൂര്ത്തീകരിക്കാന് വൈകിയത്. എംഎല്എ ദലീമ ജോജോ, തൈക്കാട്ടുശേരി ബ്ലോക്ക് പഞ്ചായത്ത് പ്രസിഡന്റ് പി.എം പ്രമോദ്, ബ്ലോക്ക് പഞ്ചായത്തംഗം ശോഭന ടീച്ചര്, ബി.വിനോദ്, പി.ജി.മുരളീധരന്, പി.കെ രാജന്, കെ.എം.സുകുമാരന് തുടങ്ങിയവരും തേവരയിലെ കിന്കോ യാഡിലെത്തി വിവരങ്ങള് ആരാഞ്ഞു. ജങ്കാര് സര്വീസുമായി ബന്ധപ്പെട്ട് ഇപ്പോള് പെരുമ്ബളത്ത് നടക്കുന്ന സമരങ്ങള് രാഷ്ട്രിയ പ്രേരിതമാണെന്നും നാടിന്റെ പ്രശ്നങ്ങള് പരിഹരിക്കുന്നതിനായി ജനപ്രതിനിധി ഒരു ഭാഗത്ത് ഇടപെടുമ്ബോള് യാഥാര്ഥ്യം മനസിലാക്കാതെ ജനങ്ങളെ തെറ്റിദ്ധരിപ്പിച്ചുകൊണ്ടുള്ള രാഷ്ട്രീയ മുതലെടുപ്പാണ് കോണ്ഗ്രസ് നടത്തുന്നതെന്നും എംഎല്എ അഭിപ്രായപ്പെട്ടു